ਸੁਬਰਾਮਨ ਮੀਨਾਕਸ਼ੀ
ਸੁਬਰਾਮਨ ਮੀਨਾਕਸ਼ੀ (ਅੰਗ੍ਰੇਜ਼ੀ: Subbaraman Meenakshi; ਜਨਮ 24 ਅਕਤੂਬਰ 1981) ਇੱਕ ਭਾਰਤੀ ਸ਼ਤਰੰਜ ਖਿਡਾਰੀ ਹੈ ਜਿਸਨੇ 2004 ਵਿੱਚ ਵੂਮੈਨ ਗ੍ਰੈਂਡਮਾਸਟਰ (WGM) ਦਾ FIDE ਖਿਤਾਬ ਪ੍ਰਾਪਤ ਕੀਤਾ ਸੀ।

ਜੀਵਨੀ 
ਸੁਬਰਾਮਨ ਮੀਨਾਕਸ਼ੀ ਭਾਰਤੀ ਸ਼ਤਰੰਜ ਦੀ ਮਹਿਲਾ ਗ੍ਰੈਂਡਮਾਸਟਰ ਸੁਬਰਾਮਨ ਵਿਜੇਲਕਸ਼ਮੀ ਦੀ ਸਭ ਤੋਂ ਛੋਟੀ ਭੈਣ ਹੈ। 1991 ਤੋਂ 2001 ਤੱਕ, ਉਸਨੇ ਵੱਖ-ਵੱਖ ਉਮਰ ਵਰਗਾਂ ਵਿੱਚ ਏਸ਼ੀਆ ਅਤੇ ਵਿਸ਼ਵ ਯੁਵਾ ਸ਼ਤਰੰਜ ਚੈਂਪੀਅਨਸ਼ਿਪ ਵਿੱਚ ਭਾਰਤ ਦੀ ਨੁਮਾਇੰਦਗੀ ਕੀਤੀ। 1998 ਵਿੱਚ, ਏਸ਼ੀਅਨ ਯੂਥ ਸ਼ਤਰੰਜ ਚੈਂਪੀਅਨਸ਼ਿਪ ਵਿੱਚ ਸੁਬਰਾਮਨ ਮੀਨਾਕਸ਼ੀ ਨੇ U20 ਲੜਕੀਆਂ ਦੇ ਉਮਰ ਵਰਗ ਵਿੱਚ ਚਾਂਦੀ ਦਾ ਤਗਮਾ ਜਿੱਤਿਆ, ਪਰ 2001 ਵਿੱਚ, ਇਸ ਟੂਰਨਾਮੈਂਟ ਵਿੱਚ ਤਾਨੀਆ ਸਚਦੇਵ ਨਾਲ ਦੂਜਾ-ਤੀਜਾ ਸਥਾਨ ਸਾਂਝਾ ਕੀਤਾ। 2000 ਵਿੱਚ, ਉਸਨੇ ਭਾਰਤੀ ਮਹਿਲਾ ਸ਼ਤਰੰਜ ਚੈਂਪੀਅਨਸ਼ਿਪ ਵਿੱਚ ਚਾਂਦੀ ਦਾ ਤਗਮਾ ਜਿੱਤਿਆ। 2002 ਵਿੱਚ, FIDE ਵਿਸ਼ਵ ਕੱਪ ਵਿੱਚ ਉਹ ਕੁਆਰਟਰ ਫਾਈਨਲ ਵਿੱਚ ਪਹੁੰਚੀ, ਜਿੱਥੇ ਉਹ ਜ਼ੂ ਯੂਹੂਆ ਤੋਂ ਹਾਰ ਗਈ। 2004 ਵਿੱਚ, ਬੇਰੂਤ ਵਿੱਚ ਸੁਬਰਾਮਨ ਮੀਨਾਕਸ਼ੀ ਨੇ ਏਸ਼ੀਅਨ ਮਹਿਲਾ ਸ਼ਤਰੰਜ ਚੈਂਪੀਅਨਸ਼ਿਪ ਵਿੱਚ ਚਾਂਦੀ ਦਾ ਤਗਮਾ ਜਿੱਤਿਆ।

2000 ਦੇ ਦਹਾਕੇ ਵਿੱਚ ਸੁਬਰਮਨ ਮੀਨਾਕਸ਼ੀ ਨੇ ਨਾਕ-ਆਊਟ ਪ੍ਰਣਾਲੀ ਦੁਆਰਾ ਮਹਿਲਾ ਵਿਸ਼ਵ ਸ਼ਤਰੰਜ ਚੈਂਪੀਅਨਸ਼ਿਪ ਵਿੱਚ ਹਿੱਸਾ ਲਿਆ:

 ਮਹਿਲਾ ਵਿਸ਼ਵ ਸ਼ਤਰੰਜ ਚੈਂਪੀਅਨਸ਼ਿਪ 2000 ਵਿੱਚ ਪਹਿਲੇ ਗੇੜ ਵਿੱਚ ਏਲੇਨਾ ਜ਼ਾਇਤਜ਼ ਤੋਂ ਹਾਰ ਗਈ।
 ਮਹਿਲਾ ਵਿਸ਼ਵ ਸ਼ਤਰੰਜ ਚੈਂਪੀਅਨਸ਼ਿਪ 2004 ਵਿੱਚ ਪਹਿਲੇ ਗੇੜ ਵਿੱਚ ਇਵੇਤਾ ਰੈਡਜ਼ੀਵਿਜ਼ ਤੋਂ ਹਾਰ ਗਈ।
 ਮਹਿਲਾ ਵਿਸ਼ਵ ਸ਼ਤਰੰਜ ਚੈਂਪੀਅਨਸ਼ਿਪ 2006 ਵਿੱਚ ਪਹਿਲੇ ਗੇੜ ਵਿੱਚ ਤਾਤਿਆਨਾ ਕੋਸੀਨਸੇਵਾ ਤੋਂ ਹਾਰ ਗਈ।
 ਮਹਿਲਾ ਵਿਸ਼ਵ ਸ਼ਤਰੰਜ ਚੈਂਪੀਅਨਸ਼ਿਪ 2010 ਵਿੱਚ ਪਹਿਲੇ ਗੇੜ ਵਿੱਚ ਮਾਈਆ ਚਿਬੁਰਦਾਨਿਡਜ਼ੇ ਤੋਂ ਹਾਰ ਗਈ ਸੀ।

ਸੁਬਰਾਮਨ ਮੀਨਾਕਸ਼ੀ ਭਾਰਤ ਲਈ ਖੇਡੀ:

 ਮਹਿਲਾ ਸ਼ਤਰੰਜ ਓਲੰਪੀਆਡ ਵਿੱਚ 3 ਵਾਰ ਹਿੱਸਾ ਲਿਆ (2000-2002, 2010);
 2003 ਵਿੱਚ ਮਹਿਲਾ ਏਸ਼ੀਅਨ ਟੀਮ ਸ਼ਤਰੰਜ ਚੈਂਪੀਅਨਸ਼ਿਪ ਵਿੱਚ ਭਾਗ ਲਿਆ ਅਤੇ ਵਿਅਕਤੀਗਤ ਕਾਂਸੀ ਦਾ ਤਗਮਾ ਜਿੱਤਿਆ;
 2003 ਵਿਚ ਏਸ਼ੀਆਈ ਖੇਡਾਂ ਵਿਚ ਹਿੱਸਾ ਲਿਆ;
 2007 ਵਿੱਚ ਏਸ਼ੀਅਨ ਇਨਡੋਰ ਖੇਡਾਂ ਵਿੱਚ ਭਾਗ ਲਿਆ ਅਤੇ ਟੀਮ ਨੇ ਚਾਂਦੀ ਦਾ ਤਗਮਾ ਜਿੱਤਿਆ।

2001 ਵਿੱਚ, ਉਸਨੂੰ FIDE ਵੂਮੈਨ ਇੰਟਰਨੈਸ਼ਨਲ ਮਾਸਟਰ (WIM) ਖਿਤਾਬ ਨਾਲ ਸਨਮਾਨਿਤ ਕੀਤਾ ਗਿਆ ਅਤੇ ਤਿੰਨ ਸਾਲ ਬਾਅਦ ਉਸਨੂੰ FIDE ਵੂਮੈਨ ਗ੍ਰੈਂਡਮਾਸਟਰ (WGM) ਦਾ ਖਿਤਾਬ ਮਿਲਿਆ।

ਹਵਾਲੇ 

ਜ਼ਿੰਦਾ ਲੋਕ
ਜਨਮ 1981